Heinrich Haussler, Gent-Wevelgem | Haussler slakter vinnerbruddet
Gå til sidens hovedinnhold
aID logo
*Nettavisen* Sport.
Nyheter
Økonomi
Sport
Livsstil
Norsk debatt
Meny
Tips oss
x
Nyheter ⌄
Økonomi ⌄
Sport ⌄
Direktesport
Tekstlive sport
Sportspill
Livsstil ⌄
Nettspill
Pluss ⌄
Direktesport
Min Side
Dødsannonser
Norsk debatt ⌄
Sportspill
Podkast
Video
Politikk
Serieguiden
Nyttige sider
Tipping
Shopping
Nettbutikker
Kredittkort
Lotto
Reise
Rabattkoder
Trav
Nettbutikk
Forbrukslån
Black Friday
Kryptovaluta
Bitcoin
Billig strøm
Refinansiering
Heinrich Haussler
Haussler slakter vinnerbruddet
Australieren var ikke fornøyd med samarbeidet i brosteinsklassikeren.
25.03.13 08:07 25.03.13 08:16
Even Emberland Tips meg
Med snaut 50 kilometer kom 13 ryttere seg løs fra feltet i Gent-Wevelgem.
De holdt helt inn i den prestisjefylte klassikeren og gjorde opp om seieren. Der var Peter Sagan utilnærmelig.
Les også: Stortalentet svarte på tiltale
- Jeg er forbannet
Syklistene i det avgjørende bruddet var Haussler (IAM Cycling), Sagan (Cannondale), Stijn Vandenbergh (Omega Pharma-Quick Step), Bernhard Eisel (Team Sky), Jens Debusschere (Lotto-Belisol), Assan Bazajev (Astana), Borut Bozic (Astana), Greg Van Avermaet (BMC Racing Team), Maciej Bodnar (Cannondale), Matthieu Ladagnous (FDJ), Andrey Amador (Movistar), Yaroslav Popovych (RadioShack-Leopard) og Juan Antonio Flecha (Vacansoleil).
- Jeg er forbannet. Idiotene satt bare bakerst i gruppa vår og skyldte på at de hadde ryttere i feltet som jaget bak, sier Haussler til cyclingnews.com.
Særlig Eisel og Van Avermaet satt mye på halen. De hadde Edvald Boasson Hagen og Thor Hushovd bak i feltet, og ønsket ikke å bidra til at avstanden økte ned til dem.
Det førte til at det ble mer jobb på australieren.
- Det var et beintøft ritt. Jeg brukte vanvittig mye krefter, forteller han.
Taktisk spill
Da det taktiske spillet startet på de siste kilometerne, hadde ikke Haussler nok krefter til å avgjøre rittet.
- Jeg hadde lyst til å rykke, men det var ikke vits. De som stort sett satt på hjul i gruppa hadde masse krefter og det var umulig å komme fra, forklarer han.
Likevel kom Sagan seg løs og klarte å vinne rittet i ensom majestet.
Haussler forsøkte å ta andreplassen med et angrep 500 meter før målstreken, men han ble passert av Bozic og Van Avermaet, og endte på fjerdeplass.
- Jeg er i slag. Beina er bra, og i dag klarte jeg å posisjonere meg riktig. Det må jeg jobbe enda mer mot fram mot Flandern rundt, sier Haussler.
PS! Australieren fortsetter klassikersesongen på søndag. Da sykles brosteinsmonumentet Flandern rundt.
Heinrich Haussler
Gent-Wevelgem
Peter Sagan
Se kommentarer
Kommentarer til denne saken
Til toppen
Tips oss 02060 02060@nettavisen.no
Ansvarlig redaktør Gunnar Stavrum
Kontakt oss
Følg oss på Instagram
Følg oss på
Abonnement
Personvern-policy
Nettavisen. © Mediehuset Nettavisen AS 2021